stanford-oval/wikipedia huggingface dataset:
กีฬาวอลเลย์บอลในซีเกมส์ 2023 – ทีมชาย

| กีฬาวอลเลย์บอล  ในซีเกมส์ |
| --- | --- |

สนาม: โอลิมปิกคอมเพล็กซ์อินดอร์เมนฮอลล์
วันที่: 3–8 พฤษภาคม
ประเทศ: 8
← 20212025 →
บทความหลัก: กีฬาวอลเลย์บอลในซีเกมส์ 2023
การแข่งขันวอลเลย์บอลชายในซีเกมส์ 2023 จะจัดขึ้นในประเทศกัมพูชา ระหว่างวันที่ 3 ถึง 8 พฤษภาคม ค.ศ. 2023
การจับสลาก

การจับสลากการแข่งขันวอลเลย์บอลชายจัดขึ้นในวันที่ 5 เมษายน ค.ศ. 2023 ที่พนมเปญ กัมพูชาในฐานะประเทศเจ้าภาพสามารถเลือกกลุ่มที่จะต้องการเล่นได้
ประเทศฟิลิปปินส์ถูกตัดสิทธิ์จากการจับสลากเนื่องจากข้อผิดพลาดทางธุรการในส่วนของคณะกรรมการโอลิมปิกฟิลิปปินส์ อย่างไรก็ตามทางประเทศฟิลิปปินส์ได้ยื่นอุทธรณ์ต่อคณะกรรมการจัดการแข่งขันซีเกมส์ของกัมพูชา (CAMSOC) เพื่อให้จับสลากใหม่ และฝ่ายจัดการแข่งขันได้อนุมัติการเข้าร่วมของฟิลิปปินส์ถ้าหากได้รับการยอมรับจากสมาชิกอย่างน้อย 5 ประเทศที่เข้าร่วมแข่งขันจะจับสลากใหม่อีกครั้ง และไม่มีการจับสลากใหม่ซึ่งประเทศฟิลิปปินส์ถูกจัดให้อยู่ในกลุ่มเอ
ประเทศที่เข้าร่วม

กัมพูชา
อินโดนีเซีย
มาเลเซีย
พม่า
ฟิลิปปินส์
สิงคโปร์
ไทย
เวียดนาม
รอบแรก

| --- | --- |
: ผ่านเข้าสู่รอบรองชนะเลิศ
: ผ่านเข้าสู่รอบจัดอันดับ 5–8
รอบแรก > กลุ่มเอ

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  อินโดนีเซีย | 3 | 0 | 9 | 9 | 0 | MAX | 229 | 159 | 1.440  |
| 2 |  กัมพูชา | 2 | 1 | 6 | 6 | 3 | 2.000 | 205 | 181 | 1.133  |
| 3 |  สิงคโปร์ | 1 | 2 | 3 | 3 | 6 | 0.500 | 173 | 216 | 0.801  |
| 4 |  ฟิลิปปินส์ | 0 | 3 | 0 | 0 | 9 | 0.000 | 174 | 225 | 0.773 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 3 พ.ค. | 14:30 | ฟิลิปปินส์   | 0–3 |   อินโดนีเซีย  | 18–25 | 18–25 | 23–25 |   |   | 59–75 |   |
| 3 พ.ค. | 19:30 | กัมพูชา   | 3–0 |   สิงคโปร์  | 25–14 | 25–19 | 25–20 |   |   | 75–53 |   |
| 4 พ.ค. | 17:00 | สิงคโปร์   | 0–3 |   อินโดนีเซีย  | 27–29 | 8–25 | 10–25 |   |   | 45–79 |   |
| 4 พ.ค. | 19:30 | กัมพูชา   | 3–0 |   ฟิลิปปินส์  | 25–18 | 25–18 | 25–17 |   |   | 75–53 |   |
| 6 พ.ค. | 17:00 | ฟิลิปปินส์   | 0–3 |   สิงคโปร์  | 23–25 | 21–25 | 18–25 |   |   | 62–75 |   |
| 6 พ.ค. | 19:30 | อินโดนีเซีย   | 3–0 |   กัมพูชา  | 25–18 | 25–21 | 25–16 |   |   | 75–55 |   |
รอบแรก > กลุ่มบี

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ไทย | 3 | 0 | 9 | 9 | 1 | 9.000 | 248 | 201 | 1.234  |
| 2 |  เวียดนาม | 2 | 1 | 6 | 7 | 3 | 2.333 | 238 | 212 | 1.123  |
| 3 |  มาเลเซีย | 1 | 2 | 3 | 3 | 7 | 0.429 | 215 | 230 | 0.935  |
| 4 |  พม่า | 0 | 3 | 0 | 1 | 9 | 0.111 | 189 | 247 | 0.765 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 3 พ.ค. | 12:00 | มาเลเซีย   | 0–3 |   ไทย  | 20–25 | 17–25 | 20–25 |   |   | 57–75 |   |
| 3 พ.ค. | 17:00 | พม่า   | 0–3 |   เวียดนาม  | 14–25 | 21–25 | 18–25 |   |   | 53–75 |   |
| 4 พ.ค. | 12:00 | มาเลเซีย   | 3–1 |   พม่า  | 22–25 | 25–21 | 25–14 | 25–20 |   | 97–80 |   |
| 4 พ.ค. | 14:30 | ไทย   | 3–1 |   เวียดนาม  | 23–25 | 25–17 | 25–23 | 25–23 |   | 98–88 |   |
| 6 พ.ค. | 12:00 | พม่า   | 0–3 |   ไทย  | 18–25 | 21–25 | 17–25 |   |   | 56–75 |   |
| 6 พ.ค. | 14:30 | เวียดนาม   | 3–0 |   มาเลเซีย  | 25–18 | 25–20 | 25–23 |   |   | 75–61 |   |
รอบสุดท้าย > รอบจัดอันดับ 5–8 > รอบจัดอันดับ 5–8

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 7 พ.ค. | 12:00 | สิงคโปร์   | 3–0 |   พม่า  | 25–23 | 27–25 | 25–22 |   |   | 77–70 |   |
| 7 พ.ค. | 14:30 | มาเลเซีย   | 2–3 |   ฟิลิปปินส์  | 19–25 | 25–20 | 21–25 | 26–24 | 15–17 | 106–111 |   |
รอบสุดท้าย > รอบจัดอันดับ 5–8 > รอบชิงอันดับที่ 7

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 8 พ.ค. | 12:00 | พม่า   | 3–2 |   มาเลเซีย  | 25–22 | 25–17 | 23–25 | 18–25 | 15–13 | 106–102 |   |
รอบสุดท้าย > รอบจัดอันดับ 5–8 > รอบชิงอันดับที่ 5

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 8 พ.ค. | 14:30 | สิงคโปร์   | 1–3 |   ฟิลิปปินส์  | 23–25 | 25–23 | 22–25 | 23–25 |   | 93–98 |   |
รอบสุดท้าย > รอบ 4 ทีมสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 7 พ.ค. | 17:00 | อินโดนีเซีย   | 3–0 |   เวียดนาม  | 30–28 | 25–19 | 25–18 |   |   | 80–65 |   |
| 7 พ.ค. | 19:30 | ไทย   | 2–3 |   กัมพูชา  | 25–18 | 25–21 | 21–25 | 16–25 | 10–15 | 97–104 |   |
รอบสุดท้าย > รอบ 4 ทีมสุดท้าย > รอบชิงเหรียญทองแดง

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 8 พ.ค. | 17:00 | เวียดนาม   | 3–0 |   ไทย  | 25–18 | 25–20 | 25–20 |   |   | 75–58 |   |
รอบสุดท้าย > รอบ 4 ทีมสุดท้าย > รอบชิงเหรียญทอง

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 8 พ.ค. | 19:30 | อินโดนีเซีย   | 3–0 |   กัมพูชา  | 25–21 | 25–10 | 25–15 |   |   | 75–46 |   |
อันดับการแข่งขัน

| อันดับ | ทีม |
| --- | --- |
1 !:  อินโดนีเซีย
2 !:  กัมพูชา
3 !:  เวียดนาม
4:  ไทย
5:  ฟิลิปปินส์
6:  สิงคโปร์
7:  พม่า
8:  มาเลเซีย
ดูเพิ่ม

กีฬาวอลเลย์บอลในซีเกมส์ 2023 – ทีมหญิง
ธงนีวเว

ธงนีวเว เป็นธงสี่เหลี่ยมผืนผ้าพื้นสีเหลือง ที่มุมธงบนด้านคันธงมีรูปธงชาติสหราชอาณาจักรประดับดาวห้าแฉกสีเหลือง 5 ดวง ประกอบด้วยดาวดวงใหญ่ในวงกลมสีน้ำเงินที่กลางกางเขนรูปธงนั้น 1
| --- | --- |


การใช้: ธงพลเรือน และ ธงราชการ
สัดส่วนธง: 1:2
ลักษณะ: เป็นธงสี่เหลี่ยมผืนผ้าพื้นสีเหลือง ที่มุมธงบนด้านคันธงมีรูปธงชาติสหราชอาณาจักรประดับดาวห้าแฉกสีเหลือง 5 ดวง ประกอบด้วยดาวดวงใหญ่ในวงกลมสีน้ำเงินที่กลางกางเขนรูปธงนั้น 1 ดวง และที่แขนกางเขนตามแนวตั้งและแนวนอนด้านละ 1 ดวง รวม 4 ดวง
ออกแบบโดย: แพตทีเซีย เร็กซ์
 
ดวง และที่แขนกางเขนตามแนวตั้งและแนวนอนด้านละ 1 ดวง รวม 4 ดวง ลักษณะดังกล่าวถือว่าค่อนข้างจะต่างจากธงที่ได้รับอิทธิพลจากธงเรือของสหราชอาณาจักรอย่างชัดเจน ธงนี้เริ่มใช้อย่างเป็นทางการในปี พ.ศ. 2518
ซึ่งต่างจากธงชาติที่ใช้ในพวกกลุ่มอาณานิคมอังกฤษ โดยที่ธงชาตินีวเวมีดาวเหลือง 5 ดวง โดยดาวดวงที่ใหญ่ที่สุดอยู่ในวงกลมสีนำเงินกลางธงยูเนียนแจ็ก มุมบนซ้ายฝั่งคันธงของกากบาทเซนต์จอร์จมุมบนซ้าย และมีดาวดวงเล็ก 4 ดวงล้อมรอบที่แขนของกากบาทเซนต์จอร์จ
พื้นสีเหลืองในธงหมายถึงมิตรภาพและความอบอุ่นระหว่างนีวเวกับประเทศนิวซีแลนด์
ดูเพิ่ม

ธงในประเทศนิวซีแลนด์
แหล่งข้อมูลอื่น

ธงนีวเว ที่ Flags of the World (อังกฤษ)
น้ำเงิน (แก้ความกำกวม)

น้ำเงิน สามารถหมายถึง
สีน้ำเงิน แม่สี
สีน้ำเงินเอเชอร์ (Azure) - เป็นสีที่ทำจากหินลาพิส ลาซูไล (lapis lazuli) ที่เป็นสีน้ำเงินเข้มที่ใช้ในการวาดจิตรกรรมฝาผนังตั้งแต่ปลายยุคกลาง
สีน้ำเงิน (มุทราศาสตร์) (Azure) - เป็นภาษามุทราศาสตร์ (Heraldry) ที่บรรยายลักษณะของผิวของตราอาร์มที่เป็นสีน้ำเงินเข้ม
สีน้ำเงินท้องฟ้า (มุทราศาสตร์) (bleu celeste) - เป็นภาษามุทราศาสตร์ (Heraldry) ที่บรรยายลักษณะของผิวของตราอาร์มที่เป็นสีน้ำเงินอ่อน
ความหมายอื่น

ปลาน้ำเงิน ปลาน้ำจืดชนิด Phalacronotus apogon
ด่านพรมแดนน้ำเงิน ด่านพรมแดนประเทศลาว
แม่น้ำเงิน แม่น้ำในแขวงไชยบุรี ประเทศลาว
น้ำเงิน บุญหนัก นักแสดงชาวไทย
น้ำเก๊กฮวย

สำหรับความหมายอื่น ดู เก๊กฮวย
น้ำเก๊กฮวยในถ้วยพร้อมดอก
น้ำเก๊กฮวย เป็นเครื่องดื่มทำจากดอกเก๊กฮวย คือ เบญจมาศสวน (Chrysanthemum indicum Linn. ในวงศ์ Compositae) หรือเบญจมาศหนู (Chrysanthemum morifolium Ramat. ในวงศ์เดียวกัน) ตากแห้งต้มกับน้ำตาล
วิธีทำคือ นำดอกเก๊กฮวยอบแห้ง 5-10 ดอก ลงไปในหม้อกับน้ำประมาณ 2 ลิตร ต้มนาน 5 นาที แล้วกรองออก จะเติมน้ำตาลทรายหรือน้ำตาลกรวดลงไปเพื่อเพิ่มความหวาน หรือไม่ตามแต่ชอบ หรือจะเพิ่มความหอมโดยการใช้ใบชาหรือเตยลงไปด้วยก็ได้  รับประทานได้ทั้งร้อนและเย็น
ประโยชน์ของน้ำเก๊กฮวยมีอยู่ด้วยกันหลายประการ นอกจากความหอมสดชื่นแก้กระหายแล้ว ยังเป็นยาเย็น ดับพิษร้อน แก้ร้อนใน ในตำราการแพทย์แผนจีน ช่วยในระบายและย่อยอาหาร ช่วยขยายหลอดเลือดแดงใหญ่ที่เลี้ยงหัวใจ ช่วยป้องกันโรคหลอดเลือดต่าง ๆ เช่น โรคความดันโลหิตสูง, โรคเส้นเลือดตีบ และโรคหัวใจได้ ช่วยขจัดสารพิษให้ออกจากร่างกาย ช่วยดูดซับสารก่อมะเร็งและจุลินทรีย์ต่าง ๆ
แหล่งข้อมูลอื่น

Chrysanthemum (อังกฤษ)
ฎีกาออกศึก

ฎีกาออกศึก หรือ ชูชือเปี่ยว (จีนตัวย่อ: 出师表; จีนตัวเต็ม: 出師表; พินอิน: Chū Shī Biǎo) หมายถึงฎีกาสองฉบับที่เขียนโดยจูกัดเหลียง อัครมหาเสนาบดีแห่งรัฐจ๊กก๊กในยุคสามก๊กของจีน จูกัดเหลียงถวายฎีกาให้เล่าเสี้ยน จักรพรรดิองค์ที่สองของจ๊กก๊ก ฎีกาออกศึกฉบับแรกถวายในปี ค.ศ. 227 ก่อนที่จูกัดเหลียงจะเริ่มดำเนินการการบุกขึ้นเหนือครั้งแรกกับรัฐวุยก๊กที่เป็นรัฐอริของจ๊กก๊ก ฎีกาออกศึกฉบับหลัง คาดว่าน่าจะถวายในปี ค.ศ. 228 ก่อนที่จูกัดเหลียงจะยกทัพบุกเหนือครั้งที่สอง
ใจความหลักที่กล่าวถึงในฎีกาออกศึกได้แก่เหตุผลของการยกทัพบุกขึ้นเหนือ และคำแนะนำของจูกัดเหลียงที่ทูลถวายพระเจ้าเล่าเสี้ยนเกี่ยวกับวิธีการปกครองรัฐ
ฎีกาออกศึกฉบับหลังเป็นที่ถกเถียงกันถึงเรื่องความน่าเชื่อถือ และนักวิชาการหลายคนเชื่อว่าจูกัดเหลียงไม่ได้เขียนขึ้น
ฎีกาออกศึกฉบับแรก

ฎีกาออกศึกฉบับแรกเขียนขึ้นในปี ค.ศ. 227 และบันทึกไว้ในชีวประวัติของจูกัดเหลียงในจดหมายเหตุสามก๊ก
เวลานั้นนั้น จ๊กก๊กกำลังฟื้นตัวจากความพ่ายแพ้ครั้งก่อนในยุทธการที่อิเหลง ในปี ค.ศ. 222 และจากการการบุกลงใต้เพื่อต่อต้านกองกำลังฝ่ายตรงข้ามในภาคใต้ในปี ค.ศ. 225 จูกัดเหลียงเห็นว่าจ๊กก๊กอ่อนแอ จึงต้องดำเนินกลวิธีแข็งกร้าวต่อศัตรูเพื่อให้จ๊กก๊กคงอยู่ จูกัดเหลียงตัดสินใจเริ่มการบุกขึ้นเหนือต่อต้านรัฐวุยก๊กทางเหนืออันเป็นรัฐคู่อริของจ๊กก๊ก ก่อนออกเดินทัพ จูกัดเหลียงได้เขียนฎีกาออกศึกฉบับแรก ถึงเล่าเสี้ยนจักรพรรดิแห่งจ๊กก๊ก เพื่ออธิบายเหตุผลของยกทัพบุกเหนือและให้คำแนะนำแก่เล่าเสี้ยนในเรื่องการปกครอง
ซูชื่อ กวีในยุคราชวงศ์ซ่ง แสดงความคิดเห็นใน เยฺว่เฉฺวียนเซียนเชิงเหวินจี๋ซฺวี่  (樂全先生文集敘) ว่า ฎีกาออกศึก (ฉบับแรก) ของจูกัดเหลียงนั้น "เรียบง่ายและรัดกุม ตรงไปตรงมา แต่ไม่เป็นการดูหมิ่น"
ฎีกาออกศึกฉบับหลัง

ฎีกาออกศึกฉบับหลังเขียนขึ้นในปี ค.ศ. 228 และไม่ได้บันทึกไว้ในจดหมายเหตุสามก๊กฉบับดั้งเดิมโดยตันซิ่ว เมื่อเผย์ ซงจือเขียนอรรถาธิบายจดหมายเหตุสามก๊ก ได้เขียนว่าฎีกาออกศึกฉบับหลังมาจากมั่วจี้ (默記) ที่เขียนโดยจาง เหยี่ยน (張儼) ต่อมาเนื้อความของฎีกาออกศึกฉบับหลังได้รวมอยู่ในฮั่นจิ้นชุนชิว (漢晉春秋) โดยสี จั้วฉื่อ
นักวิชาการหลายคนตั้งข้อสงสัยเกี่ยวกับการประพันธ์ของฎีกาออกศึกฉบับหลัง และเชื่อว่าไม่ได้เขียนโดยจูกัดเหลียง นักวิชาการยุคราชวงศ์ชิงชื่อ เฉียน ต้าจัว (錢大昭) แสดงข้อสงสัยของตนในหนังสือ ซันกั๋วจื่อเปี้ยนอี๋ (三國志辨疑; ข้อสงสัยต่อจดหมายเหตุสามก๊ก) ภายหลังฎีกาออกศึกฉบับหลังไม่ได้ถูกรวมเป็นส่วนหนึ่งของรวมงานเขียนโดยจูกัดเหลียง และปรากกฏเฉพาะในมั่วจี้โดยจาง เหยี่ยนเท่านั้น นอกจากนี้ลักษณะสำนวนของฎีกาออกศึกฉบับหลังยังแตกต่างอย่างมากจากฎีกาออกศึกฉบับแรก  ฎีกาออกศึกฉบับหลังมีสำนวนภาษาที่มีลักษณะบีบบังคับ ในขณะที่ฎีกาออกศึกฉบับแรกมีสำนวนภาษาที่จริงใจและถ่อมตนมากกว่า ฎีกาออกศึกฉบับหลังยังรวมถึงการอุปมาและยกตัวอย่างในประวัติศาสตร์ในย่อหน้าที่สามเพื่อกระตุ้นให้ทำสงคราม นอกจากนี้ยังมีความคลาดเคลื่อนเกี่ยวกับการเสียชีวิตของเตียวจูล่ง เตียวจูล่งเสียชีวิตในปี ค.ศ. 229 แต่ ฎีกาออกศึกฉบับหลังซึ่งอ้างว่าเขียนในปี ค.ศ. 228 ได้กล่าวถึงการเสียชีวิตของเตียวจูล่งแล้ว
ฎีกาออกศึกฉบับหลัง > เนื้อหา

ต่อไปนี้เป็นคำแปลโดยคร่าว ๆ ของฎีกาออกศึกฉบับหลัง ดูส่วนหมายเหตุสำหรับคำอธิบายเพิ่มเติมของรายละเอียดบางส่วนในเนื้อหา
จักรพรรดิองค์ก่อน เห็นว่าฮั่นกับโจรกบฏไม่อาจอยู่ร่วมกันได้ และรัฐของเราก็ไม่อาจพอใจเพียงความมั่นคงภายในเท่านั้น ดังนั้นพระองค์จึงทรงมอบหมายให้ข้าพระพุทธเจ้าให้โจมตีโจรกบฏ จากการประเมินความสามารถของข้าพระพุทธเจ้าโดยจักรพรรดิองค์ก่อน พระองค์ทรงตระหนักอยู่ว่าข้าพระพุทธเจ้าอ่อนแอและไม่สามารถยืนหยัดต่อรบด้วยข้าศึกที่แข็งแกร่งได้ แต่หากเราไม่โจมตีข้าศึก รัฐของเราก็จะตกอยู่ในอันตรายมากยิ่งขึ้น เราควรจะรอความตายหรือควรชิงตีข้าศึกเสียก่อน จักรพรรดิองค์ก่อนไม่ทรงลังเลพระทัยที่จะมอบหมายความรับผิดชอบให้ข้าพระพุทธเจ้า 



แรกเริ่มเมื่อข้าพเจ้าได้รับมอบหมายภารกิจ ข้าพระพุทธเจ้าไม่อาจกินได้นอนหลับอย่างเป็นสุข เมื่อข้าพระพุทธเจ้าคิดจะโจมตีภาคเหนือ ข้าพระพุทธเจ้าเห็นว่าเราควรสยบภาคใต้ก่อนเป็นขั้นต้น ในเดือนห้า ข้าพระพุทธเจ้าข้ามลกเข้าดินแดนแห้งแล้งกันดาร ข้าพระพุทธเจ้ารับประทานอาหารเพียงทุก ๆ สองวัน ทั้งนี้ไม่ใช่ว่าข้าพระพุทธเจ้าไม่รักตัวเอง เราไม่อาจคาดหวังความปลอดภัยได้เพียงแค่อยู่ในจ๊ก ข้าพระพุทธเจ้าจึงต้องเสี่ยงอันตรายเพื่อสานต่อปณิธานของจักรพรรดิองค์ก่อน แต่ก็ยังมีผู้โต้แย้งว่านี่ไม่ใช่แผนที่ดีที่สุด บัดนี้ข้าศึกกำลังวุ่นวายอยู่ทางตะวันตก และถูกยึดครองพื้นที่ทางตะวันออก  ตามหลักพิชัยยุทธ์แล้ว เวลาที่ดีที่สุดที่จะโจมตีข้าศึกคือเวลาที่ข้าศึกเหนื่อยล้า บัดนี้เป็นเวลาอันเหมาะแล้วที่จะเคลื่อนทัพเข้าโจมตี
คำกล่าวที่มีชื่อเสียง

วลี "ฮั่นกับโจรกบฏไม่อาจยืนด้วยกัน" (จีนตัวย่อ: 汉贼不两立; จีนตัวเต็ม: 漢賊不兩立; พินอิน: Hàn zéi bù liǎng lì) จาก ฎีกาออกศึกฉบับหลัง ใช้เพื่ออธิบายถึงสถานการณ์ที่ขั้วอำนาจสองฝ่ายที่อยู่ตรงข้ามกันไม่สามารถอยู่ร่วมกันได้
อีกวลีหนึ่ง "ทุ่มเทสติปัญญาความสามารถ จนกว่าชีวิตจะหาไม่" (จีนตัวย่อ: 鞠躬盡瘁，死而後已; จีนตัวเต็ม: 鞠躬尽瘁，死而后已; พินอิน: jū gōng jìn cuì, sǐ ér hòu yǐ) จากฎีกาออกศึกฉบับหลัง ภายหลังใช้เพื่ออธิบายถึงความมุ่งมั่นของบุคคลหนึ่งในการพยายามอย่างเต็มที่
แหล่งข้อมูลอื่น

ฎีกาออกศึกฉบับแรก ในวิกิซอร์ซภาษาจีน (ในภาษาจีน)
ฎีกาออกศึกฉบับหลัง ในวิกิซอร์ซภาษาจีน (ในภาษาจีน)
ซี-เกิลส์

| ซี-เกิลส์   Z-Girls |
| --- | --- |
ที่เกิด:  โซล เกาหลีใต้
แนวเพลง: อิเล็กทรอนิกส์แดนซ์
อาชีพ: นักร้อง
ช่วงปี: พ.ศ. 2562–ปัจจุบัน
ค่ายเพลง:  Zenith Media Contents

สมาชิก: คาร์ลิน (칼린)   มาฮิโร (마히로)   วานยา (반야)   ควีน (퀸)   ปริยานกา (프리얀카)  โจแอนน์ (조앤)   เบลล์ (벨)
ซี-เกิลส์ (ภาษาเกาหลี: 지걸스, อังกฤษ: Z-GIRLS) เป็นกลุ่มดนตรีหญิงล้วนหลายสัญชาติในโครงการ Z-POP Dream ภายใต้สังกัดของประเทศเกาหลีใต้ ซีนิทมีเดียคอนเทนส์ (Zenith Media Contents) ประกอบด้วยสมาชิกทั้งหมด 7 คน คือ คาร์ลิน, มาฮิโร, วานยา, ควีน, ปริยานกา, โจแอนน์ และเบลล์ เปิดตัวเมื่อวันที่ 23 กุมภาพันธ์ พ.ศ. 2562 พร้อมซิงเกิลเดบิวต์ 'What You Waiting For' มีชื่อแฟนคลับอย่างเป็นทางการคือ GalaxZ
ประวัติ > ก่อนเปิดตัว

โครงการไอดอลกลุ่มใหม่ภายใต้โครงการ Z-POP Dream โดยวิทยาลัยดนตรีและศิลปะการแสดง SCA (Superstar College of Arts) ร่วมกับ T-Town Entertainment และสังกัด Zenith Media Contents ประเทศเกาหลีใต้ ได้ทำการออดิชันหาตัวแทนจาก 7 ประเทศได้แก่ ประเทศไต้หวัน, ประเทศญี่ปุ่น, ประเทศอินเดีย, ประเทศเวียดนาม, ประเทศฟิลิปปินส์, ประเทศอินโดนีเซีย และประเทศไทย โดยคัดเลือก ชาย 1 คน หญิง 1 คน มาเป็นศิลปินบอยแบนด์ในนาม Z-BOY และเกิร์ลกรุปในนาม Z-GIRLS โดยมีแนวคิดคือ เป็นวงดนตรีเด็กรุ่นใหม่ที่เกิดหลังปี ค.ศ.1995 เป็นเด็ก Generation ใหม่หรือเรียกว่า Gen Z มารวมตัวกันเพื่อร้องเพลงแนวเคป็อปแต่ถ่ายทอดออกมาเป็นภาษาอังกฤษ เพื่อให้เข้าถึงกลุ่มแฟนคลับในประเทศต่างๆ ผ่านทีมงานชาวเกาหลีทั้งหมด ไม่ว่าจะเป็นการโปรดิวซ์เพลงไปจนกระทั่งการแต่งกาย
ประวัติ > 2562: การเปิดตัวอย่างเป็นทางการ

ในวันที่ 18 มกราคม พ.ศ. 2562 ทาง Z-POP Dream ได้ออกมาเปิดเผยสมาชิกทั้ง 6 คน ได้แก่ เบลล์ ผู้ชนะจากประเทศไทย, คาร์ลิน ผู้ชนะจากประเทศฟิลิปปินส์, โจแอนน์ ผู้ชนะจากประเทศไต้หวัน, ปริยานกา ผู้ชนะจากประเทศอินเดีย, ควีน ผู้ชนะจากประเทศเวียดนาม และวานยา ผู้ชนะจากประเทศอินโดนีเซีย ภายหลังต่อมาจึงเปิดเผยสมาชิกคนสุดท้ายคือ มาฮิโร ผู้ชนะจากประเทศญี่ปุ่น ซึ่งสมาชิกทุกคนเข้าเป็นเด็กฝึกหัดในประเทศเกาหลีใต้เป็นเวลา 3 เดือน
วันที่ 23 กุมภาพันธ์ พ.ศ. 2562 ซี-เกิลส์ได้เดบิวต์อย่างเป็นทางการในนาม Z-POP Dream ในคอนเสิร์ต Z-Pop Dream Live In Seoul จัดขึ้นที่ Jamsil Indoor Stadium พร้อมซิงเกิล 'What You Waiting For' โดยเนื้อหาเพลงเป็นภาษาอังกฤษทั้งหมด และมียอดวิวบนยูทูบทะลุล้านวิวภายในเวลาไม่ถึงอาทิตย์นับจากวันที่ปล่อยซิงเกิลออกมา
สมาชิก

| ชื่อ> ไทย | ชื่อ> เกาหลี | ชื่อ> อังกฤษ | ชื่อจริง | วันเกิด | สัญชาติ | ตำแหน่ง | หมายเหตุ |
| --- | --- | --- | --- | --- | --- | --- | --- |
| คาร์ลิน | 칼린 | Carlyn | คาร์ลิน คาเบล โอแคมโป | 15 พฤศจิกายน พ.ศ. 2538 (28 ปี) |  ฟิลิปปินส์ | หัวหน้าวง | ยูนิต Z-GIRLS T.P.I |
| มาฮิโร | 마히로 | Mahiro | คาวามูระ มาฮิโร | 23 กรกฎาคม พ.ศ. 2538 (29 ปี) |  ญี่ปุ่น | นักร้องนำ |  |
| วานยา | 반야 | Vanya | ซาวานยา เมดิ เฮนดรานาตา | 16 พฤษภาคม พ.ศ. 2539 (28 ปี) |  อินโดนีเซีย | นักเต้นหลัก | ยูนิต Z-GIRLS T.P.I |
| ควีน | 퀸 | Queen | หลู ถิ ถวี๋ เกวี่ยน | 2 เมษายน พ.ศ. 2540 (27 ปี) |  เวียดนาม | แร็ปเปอร์หลัก |  |
| ปริยานกา | 프리얀카 | Priyanka | พริพส์ ปริยานกา มาซุมดาร์ | 2 กรกฎาคม พ.ศ. 2540 (27 ปี) |  อินเดีย | นักร้องเสียงหลัก |  |
| โจแอนน์ | 조앤 | Joanne | หวัง ไนซวน | 25 กรกฎาคม พ.ศ. 2543 (24 ปี) |  ไต้หวัน | ภาพลักษณ์ของวง |  |
| เบลล์ | 벨 | Bell | ประภัสสร สดแสงเทียน | 6 มกราคม พ.ศ. 2547 (20 ปี) |  ไทย | นักร้องนำ | ยูนิต Z-GIRLS T.P.I |
ดีปลี

ระวังสับสนกับ พริกขี้หนู พริกชี้ฟ้า ซึ่งในภาษาไทยถิ่นใต้ ก็เรียกว่า "ดีปลี"
| ดีปลี |
| --- | --- |

ใบและผลของดีปลี

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Magnoliids
อันดับ:: Piperales
วงศ์:: Piperaceae
สกุล:: Piper
สปีชีส์:: P.  longum
ชื่อทวินาม
Piper longum Linn.

ดีปลี มีชื่อท้องถิ่นอื่นอีกคือ:  ดีปลีเชือก (ภาคใต้) ประดงข้อ ปานนุ (ภาคกลาง)
ลักษณะทางพฤกษศาสตร์

ดีปลีเป็นไม้เลื้อยชนิดหนึ่ง ใบรูปไข่ โคนมน ปลายแหลม เป็นพืชใบเดี่ยว คล้ายใบย่านางแต่ผิวใบมันกว่า บางกว่าเล็กน้อย ดอกเป็นรูปทรงกระบอกปลายมน เมื่อแก่จะมีผลเป็นสีแดง
การปลูกเลี้ยง

นิยมปลูกโดยการใช้เถา ชอบดินร่วนและอุดมสมบรูณ์ ทนแห้งแล้งได้ดี ฤดูที่เหมาะสมในการปลูกก็คือฤดูฝน เวลาปลูกใช้เถาที่ชำจนรากงอกแล้วปลูก
แล้วทำเสาให้เลื้อย ควรดูแลเรื่องน้ำและศัตรูพืชด้วย ดีปลีเป็นสมุนไพรที่ใช้มากในอุตสาหกรรม ยาแผนโบราณประมาณ 5,000 – 7,000 กิโลกรัม/ปี
ปลูกได้ดีในภาคใต้ของประเทศไทย นับว่าเป็นพืชสมุนไพรตัวหนึ่งที่อยู่ในแผน
พัฒนาเพื่อส่งเป็นสินค้าส่งออก
ประโยชน์

ใช้ผลแก่แห้งเป็นยา โดยเก็บช่วงที่ผลแก่จัดแต่ยังไม่สุก ตากแดดให้แห้ง มีรสเผ็ดร้อน ขม มีสรรพคุณขับลม บำรุงธาตุ แก้จุกเสียด ซึ่งจากข้อมูลทางวิทยาศาสตร์ดีปลีแห้งประกอบด้วย " อัลคาลอยด์" ชื่อว่า Piperine ประมาณ 4 – 6%, Chavicine, น้ำมันระเหยหอม 1% ตามรายงานการศึกษาวิจัยพบว่า ดีปลีใช้ประกอบตำรับยาที่ใช้รักษาโรคเกี่ยวกับระบบย่อยอาหาร ท้องอืดเฟ้อ ธาตุไม่ปกติ ทั้งนี้เพราะดีปลีมีน้ำมันหอมระเหย
ผลแก่แห้งของดีปลี ใช้เป็นยารักษาอาการดังนี้ อาการท้องอืด ท้องเฟ้อ และอาการปวดท้อง รวมทั้งแก้อาการคลื่นไส้อาเจียน ที่เกิดจากธาตุที่ไม่ปกติ โดยการใช้ผลแก่แห้ง 1 กำมือ (ประมาณ 10 – 15 ดอก) ต้มเอาน้ำมาดื่ม ถ้าไม่มีดอกก็ให้ใช้เถาต้มแทนได้อาการไอและมีเสมหะ ใช้ผลแก่แห้งประมาณครึ่งผล ฝนกับน้ำมะนาวผสมเกลือกวาดในลำคอหรือจิบบ่อย ๆ นอกจากนี้ ผลดีปลีแห้งสามารถใช้เป็นเครื่องเทศประกอบอาหารต่าง ๆ ได้
ปัจจุบันดีปลีใช้น้อยในอาหารยุโรป แต่ยังใช้ในอาหารอินเดียและอาหารเนปาล อาหารแอฟริกาเหนือบางชนิดใช้ผสมในเครื่องเทศ และใช้ในอาหารมาเลเซียและอินโดนีเซีย ร้านขายของชำในอินเดียจะเรียกว่า pippali ซึ่งเป็นเครื่องเทศหลักของนีหารีซึ่งเป็นอาหารประจำชาติของปากีสถาน ดีปลีมีสารเคมีชื่อพิเพอร์ลองกูมีน ซึ่งมีคุณสมบัติต้านการอักเสบ
แหล่งข้อมูลอื่น

Caldecott, Todd (2006). Piper longum (Pippali). Ayurveda: The Divine Science of Life. Elsevier/Mosby. ISBN 978-0-7234-3410-8. คลังข้อมูลเก่าเก็บจากแหล่งเดิมเมื่อ 2011-06-16.
ดีปลี สำนักงานโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯสยามบรมราชกุมารี
ลั่นทม ดอนจวบทรง (2537). ดีปลี เก็บถาวร 2008-10-17 ที่ เวย์แบ็กแมชชีน ผักพื้นบ้าน(ภาคใต้). ทางเลือกในการผลิตและการบริโภค. กรุงเทพฯ : องค์การสงเคราะห์ทหารผ่านศึก.
ดีปลี เก็บถาวร 2014-07-02 ที่ เวย์แบ็กแมชชีน thaigoodview.com
| --- | --- |
การแยกแยะหน่วยอนุกรมวิธาน:  Wikidata: Q685336  Wikispecies: Piper longum  BOLD: 494439  EoL: 489436  EPPO: PIPLO  FNA: 200005574  FoC: 200005574  GBIF: 3086338  GRIN: 400109  iNaturalist: 346856  IPNI: 682031-1  IRMNG: 11179999  ITIS: 506524  NCBI: 49511  Plant List: kew-2568895  PLANTS: PILO4  POWO: urn:lsid:ipni.org:names:682031-1  Tropicos: 25000012 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ 
ดีปลีตากแห้ง
ซ็อม ซารี

| ซ็อม ซารี (สม สารี) |
| --- | --- |

เอกอัครราชทูตกัมพูชาประจำกรุงลอนดอน
ดำรงตำแหน่ง พ.ศ. 2501 – 2501
รองนายกรัฐมนตรี
ดำรงตำแหน่ง พ.ศ. 2493 – ?
 
ข้อมูลส่วนบุคคล
เสียชีวิต: หายสาบสูญ พ.ศ. 2505 ประเทศไทย
พรรคการเมือง: พรรคสังคมราษฎร์นิยม
บิดาของ สม รังสี

ซ็อม ซารี หรือ สม สารี (Sam Sary, សំ សារី หรือ សម សារី) เป็นนักการเมืองชาวกัมพูชาที่เข้าร่วมในแผนบางกอกที่ต่อต้านพระนโรดม สีหนุ เขาเป็นบุตรชายของซ็อม เญียน ที่เป็นนักการเมืองในช่วง พ.ศ. 2483 และเป็นบิดาของ สม รังสี ผู้นำพรรคฝ่ายค้านที่สำคัญของกัมพูชา เขาเคยเป็นนักการเมืองที่ใกล้ชิดกับพระนโรดม สีหนุ แต่เกิดแตกคอกันหลังจากที่เขาถูกกล่าวหาว่าฉ้อราษฎร์บังหลวง ขายใบอนุญาตนำเข้า และในช่วงที่เป็นเอกอัครราชทูตในกรุงลอนดอนเมื่อ พ.ศ. 2501ที่เขาเฆี่ยนพี่เลี้ยงจนต้องหนีไปหาตำรวจอังกฤษ จนต้องถูกเรียกตัวกลับ เขาหายตัวไปเมื่อ พ.ศ. 2505 เชื่อว่าถูกฆ่าโดยเจ้าหน้าที่ของรัฐบาลหรือหน่วยสืบราชการลับ
ชีวิตทางการเมือง

ซ็อม ซารีเป็นรองนายกรัฐมนตรีในรัฐบาลของพระนโรดม สีหนุเมื่อราว พ.ศ. 2493 เขามีบทบาทในการเรียกร้องเอกราชที่สมบูรณ์ของกัมพูชา และเป็นผู้ร่วมจัดตั้งพรรคสังคมราษฎร์นิยม เขามีความเกี่ยวข้องกับการโกงเลือกตั้งและการข่มขู่ ดังที่เกง วันสักกล่าวว่า “ความชั่วร้ายที่อยู่เบื้องหลังคือซ็อม ซารี ใน พ.ศ. 2498 เขาได้เข้าร่วมกับระบอบสังคมและเป็นผู้ใกล้ชิดของสีหนุ หลังจากสีหนุตัดสินใจใช้ความรุนแรง ซัม ซารีคือผู้ช่วยเหลือ
กรณีซ็อม ซารี

ในเดือนมกราคม พ.ศ. 2501 ซัม ซารีได้เป็นเอกอัครราชทูตกัมพูชาประจำกรุงลอนดอน เขามีภรรยาสี่คนและมีบุตร 5 คน รวมทั้งสม รังสี หลังจากเป็นเอกอัครราชทูตได้ประมาณ 6 เดือนก็เกิดคดีที่หญิงชาวกัมพูชาชื่อ อีป เอง เซง ได้กล่าวว่าเธอถูกซ้อม ซารีเฆี่ยนเพราะความผิดเล็กน้อย  ซารีถูกเรียกตัวกลับพนมเปญ แต่หลังจากที่เขาได้ตีพิมพ์เรื่องราวตามความเห็นของเขากับบริติชเพรสว่า "ฉันทำโทษเธอด้วยการเฆี่ยนตามวิธีการของกัมพูชา ฉันไม่ได้เฆี่ยนที่หน้าตาเฆี่ยนที่หลัง ซึ่งเป็นเรื่องปกติในกัมพูชา เขาได้โต้เถียงว่าเขามีสิทธิ์ทำเช่นนั้นเพราะสถานทูตคือกัมพูชาในลอนดอน"
หลังจากกลับมากัมพูชา ซารีกลายเป็นกลุ่มต่อต้านพระนโรดม สีหนุ เขาได้จัดตั้งพรรคการเมืองของตนเองแต่ไม่ประสบความสำเร็จ การต่อต้านสีหนุของเขาทำให้ถูกตั้งข้อสงสัยในเรื่องกรณีซ็อม ซารี
หลายคนเชื่อว่าซารีทำงานกับสหรัฐอเมริกาหลังจากที่เขาไปเยือนสหรัฐเมื่อ พ.ศ. 2499 ในวันที่ 13 มกราคม พ.ศ. 2502 พระนโรดม สีหนุได้กล่าวสุนทรพจน์ที่จังหวัดกำปงจามกล่าวว่าพระองค์รู้ถึงแผนการของสหรัฐที่ต้องการโค่นล้มพระองค์ออกจากอำนาจ โดยไม่ได้กล่าวถึงชื่อของซารี หนึ่งสัปดาห์หลังจากสุนทรพจน์ครั้งนั้น ซารีและครอบครัวได้หนีมายังประเทศไทย และหลังจากลี้ภัยได้ไม่นาน เขาได้หายสาบสูญไปใน พ.ศ. 2505 เชื่อว่าเขาถูกนำตัวไปสังหารและเสียชีวิตแล้ว
ธงประจำรัฐฮาวาย

| --- | --- |


Ka Hae Hawaiʻi
การใช้: ธงพลเรือน และ ธงราชการ
สัดส่วนธง: 1:2
ประกาศใช้: 29 ธันวาคม ค.ศ. 1845
 
ธงประจำรัฐฮาวาย (ฮาวาย: Ka Hae Hawaiʻi) มีลักษณะมีธงชาติสหราชอาณาจักรอยู่มุมขวา แถบมีอยู่ 3 สี คือ สีแดง สีน้ำเงิน และสีขาว มีทั้งหมด 8 แถบ แสดงถึงเกาะที่อยู่ที่รัฐฮาวายทั้งหมด 8 เกาะ (เกาะฮาวาย, เกาะเมาอี, เกาะลาไน, เกาะโมโลไก, เกาะโอวาฮู, เกาะเคาไอ, เกาะคาโฮโอลาเว และเกาะนิอิฮาว) ธงมีพื้นที่อัตราส่วน 01:02 ส่วน แต่ที่ใช้กันทั่วไปมีอัตราส่วน 03:05 และ 02:03 ส่วน
ธงทางราชการ

ธงทางราชการของรัฐฮาวายมี 2 สี คือ สีแดง และสีน้ำเงิน ตรงกลางของธงมีดาวสีขาว 8 ดวง และมีตัวอักษรสีขาวตรงกลาง (ที่ดาวล้อมรอบ) คำว่า "HAWAII" ในตอนที่รัฐฮาวายเป็นรัฐของสหรัฐอเมริกา ส่วนตัวอักษร "TH" สำหรับตอนรับรองเป็น "อาณาเขตของรัฐฮาวาย" ในปี ค.ศ. 1959".
widths="180px"
ธงทางราชการในปี ค.ศ. 1959
ธงทางราชการในปัจจุบัน
พัฒนาการของธงชาติรัฐฮาวายโดยสรุป

| ว/ด/ป | ลักษณะ | ธง |
| --- | --- | --- |
| ค.ศ. 1793 - ค.ศ. 1794 | ธงที่พื้นหลังสีแดง มีธงชาติสหราชอาณาจักรตรงมุมขวา |  |
| ค.ศ. 1794 - ค.ศ. 1816 | ธงชาติสหราชอาณาจักร (รุ่นก่อน ค.ศ. 1801) |  |
| ค.ศ. 1816 - ค.ศ. 1843 | ต้นแบบของธงในปัจจุบัน |  |
| เดือนกุมภาพันธ์ ค.ศ. 1843 - เดือนกรกฎาคม ค.ศ. 1843 | ธงชาติสหราชอาณาจักร (ในระหว่างกรณี Affair Paulet) |  |
| เดือนกรกฎาคม ค.ศ. 1843 - เดือนพฤษภาคม ค.ศ. 1845 | ต้นแบบของธงในปัจจุบัน |  |
| เดือนพฤษภาคม ค.ศ. 1845 - เดือนกุมภาพันธ์ ค.ศ. 1893 | ธงของรัฐฮาวายในปัจจุบัน (ใช้ในปี ค.ศ. 1845) |  |
| เดือนกุมภาพันธ์ ค.ศ. 1893 - เดือนเมษายน ค.ศ. 1893 | ธงชาติสหรัฐอเมริกา (44 ดาว) (หลังจากการยกเลิกราชอาณาจักรฮาวาย) |  |
| ค.ศ. 1894 - ค.ศ. 1898 | ใช้ธงของรัฐฮาวายในปัจจุบันอีกครั้ง (เปลี่ยนชื่อเป็นสาธารณรัฐฮาวาย) |  |
| ค.ศ. 1898 - ค.ศ. 1959 | ใช้ธงชาติสหรัฐอเมริกา (48-49 ดาว) และธงของรัฐฮาวายในปัจจุบัน |   |
| ค.ศ. 1959 - ปัจจุบัน | ใช้ธงชาติสหรัฐอเมริกา (50 ดาว) และธงของรัฐฮาวายในปัจจุบัน |   |